10.3 կանոնը վերաբերում է ոստիկանների և այլ պաշտոնական անձանց ընթացակարգի և վարքագծի մի քանի հիմնական ասպեկտներին անչափահասների քրեական գործերում իրավակարգը ապահովելու համար: «Խուսափել վնաս պատճառելուց» արտահայտությունը խիստ ճկուն ձևակերպում է և, ընդհանուրի կարծիքով, ընդգրկում է հնարավոր գործողությունների շատ կողմեր (օրինակ բանավոր կոպիտ վարվելակերպ, ֆիզիկական բռնություն, շրջապատողների կշտամբանք): Անչափահասների վերաբերյալ արդարադատության պրոցեսներին արդեն կարող է «վնաս պատճառել» նրանց, դրա համար «խուսափել վնաս պատճառելուց» տերմինը պետք է բացատրել լայնորեն, նախ որպես անչափահասին նվազագույն վնասի պատճառում, ապա և ցանկացած լրացուցիչ կամ ավելորդ ճնշումից խուսափում: Դա հատկապես կարևոր է իրավակարգը պաշտպանող մարմինների հետ անչափահասի նախնական շփման ժամանակ, որը խիստ որոշակի ազդեցություն կգործի պետության և հասարակության նկատմամբ անչափահասների վերաբերմունքի վրա: Ցանկացած հետագա միջամտության հաջողությունը շատ բանով կախված է նմանատիպ նախնական շփումներից: Ընդ որում հույժ կարևոր նշանակություն ունեն կարեկցանքը և նուրբ, բայց պահանջկոտ մոտեցումը: